
(Обикновена законодателна процедура: първо четене)
Европейският парламент,
–	като взе предвид предложението на Комисията до Парламента и до Съвета (COM(2025)0137),
–	като взе предвид член 294, параграф 2, член 42, първа алинея,  и член 43, параграф 2 от Договора за функционирането на Европейския съюз, съгласно които Комисията е внесла предложението в Парламента (C10‑0058/2025),
–	като взе предвид член 294, параграф 3 от Договора за функционирането на Европейския съюз,
–	като взе предвид становището на Европейския икономически и социален комитет от 17 юли 2025 г.[footnoteRef:1], [1:  	ОВ C, C/2025/5161, 28.10.2025 г., ELI: http://data.europa.eu/eli/C/2025/5161/oj.] 

–	като взе предвид становището на Комитета на регионите от 2 юли 2025 г.[footnoteRef:2], [2:  	OВ C, C/2025/4418, 29.8.2025 г., ELI: http://data.europa.eu/eli/C/2025/4418/oj. ] 

–	като взе предвид временното споразумение, одобрено от компетентната комисия съгласно член 75, параграф 4 от своя Правилник за дейността, и поетия с писмо от 16 декември 2025 г. ангажимент на представителя на Съвета за одобряване на позицията на Парламента в съответствие с член 294, параграф 4 от Договора за функционирането на Европейския съюз,
–	като взе предвид член 60 от своя Правилник за дейността,
–	като взе предвид доклада на комисията по земеделие и развитие на селските райони (A10-0220/2025),
1.	приема изложената по-долу позиция на първо четене;
2.	приема за сведение изявлението на Комисията, приложено към настоящата резолюция, което ще бъде публикувано в серия С на Официален вестник на Европейския съюз; 
3.	приканва Комисията да се отнесе до него отново, в случай че замени своето предложение с друг текст, внесе или възнамерява да внесе съществени промени в това предложение;
4.	възлага на своя председател да предаде позицията на Парламента съответно на Съвета и на Комисията, както и на националните парламенти.







P10_TC1-COD(2025)0071
Позиция на Европейския парламент, приета на първо четене на 10 февруари 2026 г. с оглед на приемането на Регламент (ЕС) 2026/... на Европейския парламент и на Съвета за изменение на регламенти (ЕС) № 1308/2013, (ЕС) № 251/2014 и (ЕС) 2021/2115 по отношение на някои пазарни правила и мерки за секторно подпомагане в лозаро-винарския сектор и за ароматизирани лозаро-винарски продукти, както и на Регламент (ЕС) 2024/1143 по отношение на някои правила за етикетирането на спиртни напитки
(Тъй като беше постигнато споразумение между Парламента и Съвета, позицията на Парламента съответства на окончателния законодателен акт, Регламент (ЕС) 2026/471.)



ПРИЛОЖЕНИЕ КЪМ ЗАКОНОДАТЕЛНАТА РЕЗОЛЮЦИЯ

Изявление на Комисията по повод приемането на Регламент (ЕС) 2026/471 на Европейския парламент и на Съвета от 24 февруари 2026 г.[footnoteRef:3] за изменение на регламенти (ЕС) № 1308/2013, (ЕС) № 251/2014 и (ЕС) 2021/2115 по отношение на някои пазарни правила и мерки за секторно подпомагане в лозаро-винарския сектор и за ароматизирани лозаро-винарски продукти, както и на Регламент (ЕС) 2024/1143 по отношение на някои правила за етикетирането на спиртни напитки [3:  	OВ L, 2026/471, 26.2.2026 г., ELI: http://data.europa.eu/eli/reg/2026/471/oj.] 

Комисията ще положи всички усилия да представи през 2026 г. на съответната експертна група или комитет: 
1)	проект на акт за изпълнение за изменение на Регламент (ЕС) 2018/274 във връзка с възможността за удължаване на срока на прилагане на опростената процедура за предоставяне на разрешения за презасаждане, предвидена в член 9 от посочения регламент;
2)	проект за изменение на Делегиран регламент (ЕС) 2019/33 на Комисията с цел определяне на системата на Съюза за идентифициране върху опаковката или етикета на лозаро-винарските продукти на електронните средства, посочени в член 119, параграфи 4 и 5 от Регламент (ЕС) № 1308/2013;
3)	проект за изменение на Делегиран регламент (ЕС) 2019/934 на Комисията, така че в определението за „купажиране“ („смесване“) да се включи възможността за смесване на вина с намалено или частично намалено алкохолно съдържание и тихи вина с цел производство на вина с частично намалено алкохолно съдържание;
4)	проект на делегиран акт за определяне на условията за изкореняване на изоставени лозя, посочени в новия член 62, параграф 6 от Регламент (ЕС) № 1308/2013.

